Diari Oficial de la Generalitat Valenciana


Sumari del DOGV 7236, del 18-03-2014 (2014/2127)

Notificació de resolució de recurs de reposició. Expedient número RR-11/2013.
-----------------------------------------------------------------------------

### Dades del document

Número de DOGV
:   7236

Data del DOGV
:   18-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2127


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de recurs de reposició. Expedient número RR-11/2013. [2014/2127]  
Han resultat infructuoses les accions realitzades per a notificar a José González Tomás, representant de Vidalma, SL, amb l'últim domicili conegut a la plaça de la Legió Espanyola, número 10, porta 22, 46542 València. D'acord amb el que preveu l'article 59.5 de Llei 30/1992, de Règim Jurídic de les Administracions Públiques i del Procediment Administratiu Comú, es porta a efecte pel present edicte.  
  
Acte que es notifica: resolució del recurs de reposició.  
Expedient: RR-11/2013 Dénia (Alacant).  
La consellera d'Infraestructures, Territori i Medi Ambient, el 7 de febrer de 2014, va dictar la resolució següent:  
«Vist el recurs de reposició interposat per José González Tomás, en nom de la mercantil Vidalma, SL, com a propietària de sòl situat a PRI, UE1, UE2 Bosc de Diana, del municipi de Dénia, contra el Decret 112/2013, de 2 d'agost, del Consell, de modificació del Decret 54/2013, de 26 d'abril, que, de conformitat amb el que establix l'article 102 de la Llei Urbanística Valenciana, suspén la vigència del Pla General d'Ordenació Urbana de Dénia de 1972, i establix el règim urbanístic aplicable transitòriament, mentres no culmine el procediment d'aprovació del pla general en tràmit, publicat en el Diari Oficial de la Comunitat Valenciana de data 5 d'agost de 2013, i tenint en compte els antecedents de fet següents:  
  
1. Amb data 3 de maig de 2013, es publica en el DOCV el Decret 54/2013, de 26 d'abril, del Consell, que suspén la vigència del Pla General de Dénia de 1972 i establix el règim urbanístic aplicable transitòriament fins que no s'aprove el pla general en tràmit.  
  
2. Amb data 5 d'agost de 2013, es publica en el DOCV el Decret 112/2013, de 2 d'agost, del Consell, que modifica el Decret 54/2013.  
  
3. Amb el registre d'entrada en la Conselleria d'Infraestructures, Territori i Medi Ambient de data 13 de setembre de 2013, José González Tomás interposa un recurs de reposició contra el Decret 112/2013, de 2 d'agost, del Consell, de modificació del Decret 54/2013 de 26 d'abril, que, de conformitat amb el que establix l'article 102 de la Llei Urbanística Valenciana, suspén la vigència del Pla General d'Ordenació Urbana de Dénia de 1972 i establix el règim urbanístic aplicable transitòriament, mentres no culmine el procediment d'aprovació del pla general en tràmit.  
4. Amb data 26 de setembre, té entrada un altre escrit de José González Tomás amb el qual aporta un informe tècnic de l'arquitecte municipal de Dénia en el qual indica que la UE2 del Bosc de Diana té les obres d'urbanització iniciades abans de l'any 2010 i executades de forma incompleta.  
5. Amb data 11 de novembre, té entrada un escrit de l'interessat en què fa al·lusió als escrits presentats abans i, a més, sol·licita la resolució expressa de la conselleria respecte al recurs de reposició, basant-se en el que disposen els articles 42.1 i 43.3.b de la Llei 30/1992.  
  
  
Fonaments jurídics  
1. Concorren els requisits formals per a la interposició del recurs ?legitimació i termini de presentació- que exigixen els articles 31 i 32, en relació amb l'article 117, de la Llei 30/1992, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), en la redacció que en fa la Llei 4/1999, que la modifica.  
L'article 116 de la LRJPAC preveu la interposició del recurs potestatiu de reposició: ?el actes administratius que posen fi a la via administrativa poden ser recorreguts potestativament en reposició davant del mateix òrgan que els haja dictat, o bé ser impugnats directament davant de l'orde jurisdiccional contenciós administratiu?.  
Per la seua banda, l'article 107.3 de la LRJPAC prescriu que ?·contra les disposicions administratives de caràcter general no s'hi pot interposar cap recurs en via administrativa?. Així doncs, abans d'emetre un pronunciament sobre el recurs presentat contra el règim urbanístic aplicable transitòriament (d'ara en avant, RUT) al municipi de Dénia, és determinant conéixer la naturalesa jurídica d'este instrument de planejament urbanístic, per tal com l'article 107 de la LRJPAC és un precepte estatal bàsic, d'aplicació directa i que no pot ser contradit.  
  
L'article 102 de la Llei 16/2005, de 30 desembre, Urbanística Valenciana preveu la suspensió del planejament i l'establiment d'un règim urbanístic com a mesura cautelar per a preservar la viabilitat de l'ordenació que pretén establir-se amb el pla en elaboració o tramitació. D'esta manera, doncs, el RUT té el mateix caràcter de disposició general que el Pla que substituïx temporalment i deixa en suspens, per la qual cosa, seguint la jurisprudència del Tribunal Suprem, impugnar-lo directament només és possible a través del recurs contenciós administratiu, i no són viables els recursos administratius. Així, doncs, no pareix que puga exigir-se l'esgotament de la via administrativa, més encara si, com ocorre en el cas que examinem, es discutix el contingut o les determinacions del RUT mateix.  
  
Són nombrosos els pronunciaments del Tribunal Suprem que confirmen que esta doctrina jurisprudencial és clara i contundent en el sentit expressat. En són una mostra els següents:  
\* STS 19.12.2007 (Roj 9048/2007): ?(?) Els plans d'urbanisme són disposicions de caràcter general, i així ho té reconegut una constant jurisprudència del Tribunal Suprem. El que en este recurs impugna la part actora és un acord de la Comissió d'Urbanisme de Girona que dóna conformitat al text refós de certes modificacions del Pla General en el Pla Interprovincial PICC de Bolvir.  
S'impugna, doncs, una disposició de caràcter general. L'article 107.3 de la Llei 30/1992 establix que ?contra les disposicions de caràcter general no podrà interposar-s'hi cap recurs en via administrativa?. Este és un precepte estatal bàsic que no pot ser contradit per la legislació autonòmica, ni tan sols en les matèries que, com l'urbanisme, són de l'exclusiva competència seua, perquè la comunitat autònoma pot regular aspectes procedimentals i de règim jurídic, però sense infringir les normes bàsiques de l'Estat.  
El precepte de què es tracta no és només bàsic pel que disposa l'article 149.1.18.a de la Constitució Espanyola, sinó també pel que establix l'article 149.1.8.a, que atribuïx competència a l'Estat per a fixar ?les regles relatives a l'aplicació i eficàcia de les normes jurídiques?, aspectes que estan implicats quan s'ordena una via de recursos administratius contra certes disposicions de caràcter general (v.g., els plans d'urbanisme), amb la possibilitat que es demane i es concedisca la suspensió de la seua eficàcia (article 111 de la Llei 30/1992)?.  
  
\* STS 30.09.2009 (Roj 5809/2009): ?(?) L'acord d'aprovació definitiva d'un pla d'urbanisme té un aspecte d'acte administratiu (l'acord en si, adoptat per la comissió, amb els requisits de procediment, de quòrum, etc.) i un altre aspecte de disposició de caràcter general (el pla d'urbanisme que s'aprova). Doncs bé, l'exigència d'esgotament de la via administrativa que imposen en el dret autonòmic de Catalunya els articles 294 del T.R. 1/1990, de 12 de juliol, i 16.4 de la Llei Autonòmica 2/2002, de 14 de març, està d'acord amb el dret per tal com s'impugne l'acord de la comissió en l'aspecte que té d'acte administratiu, però no per tal com s'impugne la disposició mateixa, perquè en este últim cas l'article 107.3 de la Llei 30/1992 prohibix l'alçada (...)?.  
  
\*STS 15.03.2013 (Roj 1203/2009): ?(...) És cert que estem diferenciat entre l'acte aprovatori d'un pla d'urbanisme i el contingut d'esta disposició general, per a assenyalar que, en el primer cas, estem davant de la impugnació d'un acte administratiu, i, en el segon, d'una disposició general, perquè es qüestiona la legalitat de les seues determinacions concretes. Sobre esta diferència, que hem realitzat essencialment a propòsit de l'aplicació de l'article 107.3 de la Llei 30/1992, podem citar la Sentència d'11 de desembre de 2009 (recurs de cassació núm. 5100/2005) (...)?.  
2. Per tant, es conclou la improcedència procedimental d'un recurs administratiu contra una disposició de caràcter general, per la qual cosa, en el cas concret que ens ocupa, el recurs de reposició interposat contra el decret pel qual se suspén «la vigència del Pla General d'Ordenació Urbana de Dénia de 1972 i s'establix el règim urbanístic aplicable transitòriament (...)?, en què el recurrent sol·licita la modificació del RUT respecte a la UE2 Bosc de Diana, no pot ser admés.  
  
A la vista de tot això, i atesos els preceptes legals esmentats i la resta dels que s'apliquen en general i pertinentment, resolc:  
  
Únic  
No admetre a tràmit el recurs potestatiu de reposició interposat per José González Tomás contra el Decret 112/2013, que modifica el Decret 54/2013, del Consell, pel qual suspén la vigència del PGOU de Dénia de 1972 i establix el règim urbanístic aplicable transitòriament, per tal com, com s'ha fonamentat més amunt, no pot interposar-se cap recurs en via administrativa contra les disposicions administratives de caràcter general -naturalesa de què gaudixen els plans generals i, per tant, el RUT- i queda expedita la via jurisdiccional.  
  
  
Contra esta resolució, que posa fi a la via administrativa, s'hi pot interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació, de conformitat amb el que preveuen els articles 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això no impedix que les persones interessades puguen exercir qualsevol altre recurs que estimen oportú.»  
  
  
València, 3 de març de 2014.- El director general d'Avaluació Ambiental i Territorial: Juan Giner Corell.